Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állampolgári jogok országgyûlési biztosáról szóló 1993. évi LIX. törvény (a továbbiakban: Obtv.) 28. §
Paragraph Index: 10

2003. második felében várható kiköltözését követõen – most már a teljes épület tatarozása és jogi helyzetének rendezése után – a hivatal birtokba vehetné az egész épületet. Itt kell ugyanis megjegyeznünk, hogy a hivatal még mindig „jogcím nélküli használó”, ami azzal a következménnyel jár, hogy nehézségekbe ütközik az egyes szolgáltatókkal való szerzõdéskötés, illetve a garanciális igények érvényesítése, vagy kisebb átalakítások, beruházások végzése az „idegen” épületben. Összességében azonban a munkatársak örülnek az új székháznak, hiszen többen kerültek a korábbihoz képest jobb munkakörülmények közé, kulturáltabbá vált az ügyfelek fogadása, a könyvtár kialakításához és mûködéséhez szükséges helyiségek rendelkezésre állnak, s van az intézményhez méltó tanácsterem is. Egyértelmûen elõrelépés történt 2002-ben a hivatal számítástechnikai rendszerének fejlesztésében. Az „Elektronikus kormányzat” fejlesztésére meghirdetett pályázaton elnyert támogatás felhasználásával befejezéséhez közeledik a szolgáltatásközpontú iktatórendszer kialakítása, s 2003. I. negyedévének végére várhatóan megvalósul a „Portál Projekt”, ami az állampolgárok gyorsabb és rugalmasabb tájékoztatását eredményezi. Ezzel párhuzamosan történt az intézmény teljes számítástechnikai rendszerének fejlesztése, aminek során új szolgáltatásokat is nyújtó informatikai központot alakítottunk ki, az elavult munkaállomásokat kicseréltük, s a legkorszerûbb szoftvereket telepítettük fel. Ugyancsak jelentõs pozitív változást hoz a köztisztviselõi besorolású munkatársak bérezésében a Ktv. 44. §

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes